CELEX: 32011D0534
Language: sl
Date: 2011-09-08 00:00:00
Title: 2011/534/EU: Sklep Komisije z dne 8. septembra 2011 o spremembi Priloge k Direktivi 2002/95/ES Evropskega parlamenta in Sveta glede izjem pri uporabi svinca in kadmija zaradi prilagoditve tehničnemu napredku (notificirano pod dokumentarno številko C(2011) 6309)  Besedilo velja za EGP

10.9.2011   
            
            
               SL
            
            
               Uradni list Evropske unije
            
            
               L 234/44
            
         SKLEP KOMISIJE
   z dne 8. septembra 2011
   o spremembi Priloge k Direktivi 2002/95/ES Evropskega parlamenta in Sveta glede izjem pri uporabi svinca in kadmija zaradi prilagoditve tehničnemu napredku
   (notificirano pod dokumentarno številko C(2011) 6309)
   (Besedilo velja za EGP)
   (2011/534/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2002/95/ES Evropskega parlamenta in Sveta z dne 27. januarja 2003 o omejevanju uporabe nekaterih nevarnih snovi v električni in elektronski opremi (1) ter zlasti člena 5(1)(b) Direktive,
   ob upoštevanju naslednjega:
   
               (1)
            
            
               Direktiva 2002/95/ES prepoveduje uporabo svinca in kadmija v električni in elektronski opremi, ki je dana v promet po 1. juliju 2006.
            
         
               (2)
            
            
               Svinca v dielektrični keramiki na osnovi PZT za uporabo v kondenzatorjih, ki so del integriranih vezij ali diskretnih polprevodnikov, tehnično še vedno ni mogoče nadomestiti. Uporabo svinca v navedenih materialih je zato treba izvzeti iz prepovedi.
            
         
               (3)
            
            
               Kadmija v fotouporih za analogne optične sklopnike, ki se uporabljajo v profesionalni zvočni opremi, tehnično še vedno ni mogoče nadomestiti. Uporabo kadmija v navedenih fotouporih je zato treba izvzeti iz prepovedi. To izvzetje iz prepovedi pa je treba časovno omejiti, saj se razvija tehnologija, ki ne vsebuje kadmija, in nadomestilo zanj bi lahko postalo na voljo v naslednjih treh letih.
            
         
               (4)
            
            
               Direktivo 2002/95/ES je zato treba ustrezno spremeniti.
            
         
               (5)
            
            
               Komisija se je v skladu s členom 5(2) Direktive 2002/95/ES posvetovala z ustreznimi stranmi.
            
         
               (6)
            
            
               Ukrepi iz tega sklepa so v skladu z mnenjem odbora, ustanovljenega s členom 18 Direktive 2006/12/ES Evropskega parlamenta in Sveta (2) –
            
         SPREJELA NASLEDNJI SKLEP:
   Člen 1
   Priloga k Direktivi 2002/95/ES se spremeni, kakor je navedeno v Prilogi k temu sklepu.
   Člen 2
   Ta sklep je naslovljen na države članice.
   
      V Bruslju, 8. septembra 2011
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 37, 13.2.2003, str. 19.
   
      (2)  UL L 114, 27.4.2006, str. 9.
   
      PRILOGA
      Priloga k Direktivi 2002/95/ES se spremeni:
      
                  (a)
               
               
                  vstavi se naslednja točka 7(c)-IV:
                  
                              „7(c)-IV
                           
                           
                              Svinec v dielektrični keramiki na osnovi PZT za uporabo v kondenzatorjih, ki so del integriranih vezij ali diskretnih polprevodnikov.“
                           
                           
                               
                           
                        
            
                  (b)
               
               
                  doda se naslednja točka 40:
                  
                              „40
                           
                           
                              Kadmij v fotouporih za analogne optične sklopnike, ki se uporabljajo v profesionalni zvočni opremi.
                           
                           
                              Preneha veljati 31. decembra 2013.“